Diari Oficial de la Generalitat Valenciana


Sumari del DOGV 8235, del 15-02-2018 (2018/1044)

Aprovació definitiva del Projecte de reparcel·lació de la unitat d'execució número 1 del sector 5 del Pla general d'ordenació urbana.
-------------------------------------------------------------------------------------------------------------------------------------

### Dades del document

Número de DOGV
:   8235

Data del DOGV
:   15-02-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/1044


Data del document
:   02-02-2018

Organisme emissor
:   Ajuntament de Benijofar

Tipus de document
:   Anunci

Descriptors 

:   * Benijófar
    * administració local
    * pla d'urbanisme

Aprovació definitiva del Projecte de reparcel·lació de la unitat d'execució número 1 del sector 5 del Pla general d'ordenació urbana. [2018/1044]  
La Junta de Govern Local, en sessió celebrada el dia 9 d'agost de 2017, va aprovar amb caràcter definitiu el Projecte de reparcel·lació de la unitat d'execució número 1 del sector S-5 del Pla general d'ordenació urbana (PGOU) de Benijófar, la part resolutiva del qual es transcriu literalment:  
«5. Aprovació definitiva, si és procedent, del Projecte de reparcel·lació de la unitat d'execució número 1 del sector 5 del PGOU de Benijófar.  
[...]  
Primer. Acordar el pronunciament exprés sobre els escrits d'al·legacions presentats, en el sentit d'estimar i/o desestimar les al·legacions presentades pels particulars durant el tràmit d'audiència i exposició pública, de conformitat amb el contingut de l'informe de l'agent urbanitzador de data 29 de maig de 2017, i les excepcions posades de manifest en l'informe tècnic municipal de data 9 d'agost de 2017 quant a la valoració de la parcel·la número 31, transcrits, i pels motius indicats en aquests, que donem per reproduïts:  
- Al·legació formulada per Encarnación Martínez Cases i altres, propietaris de la finca núm. 27, presentada en data 22.03.2017, núm. RE 1255; es desestima.  
- Al·legació formulada per Ramón Pacheco Vives, propietari de la finca núm. 31, presentada en data 07.04.2017, núm. RE 1980; s'estima en part. S'estima l'al·legació pel que fa a la superfície i descripció de la finca matriu, i respecte a la valoració caldrà ajustar-se al que disposa l'informe tècnic municipal de data 09.08.2017.  
Segon. Aprovar el Projecte de reparcel·lació de la unitat d'execució número 1 del sector 5 del PGOU de Benijófar, de novembre de 2016, presentat per l'agent urbanitzador, Antonio José Quesada Quesada, amb DNI 65432957-H, en nom i representació d'El Dorado de Europa, SL, proveïda de CIF 65301971, en data 16 de desembre de 2016, núm. RE 4719, amb les excepcions posades de manifest en l'informe tècnic municipal de data 9 d'agost de 2017 quant a la valoració de la parcel·la núm. 31, i haurà de modificar el compte de liquidació provisional en el sentit esmentat.  
Tercer. Facultar l'alcalde per a l'execució del present acord, així com per a firmar tots els documents que siguen necessaris per a això.  
Quart. Notificar el present acord als interessats en el procediment, així com al Registre de la Propietat, amb indicació expressa dels recursos procedents, i publicar-lo en el Diari Oficial de la Generalitat Valenciana als efectes oportuns.»  
  
Cosa que es publica, i s'informa que contra aquest acte, que posa fi a la via administrativa, d'acord amb el que disposa l'article 114 de la Llei 39/2015, d'1 d'octubre, del procediment administratiu comú de les administracions públiques, es podrà interposar recurs contenciós administratiu davant del Jutjat Contenciós Administratiu d'Elx, en el termini de dos mesos a comptar des de l'endemà de la publicació del present edicte, de conformitat amb el que estableixen els articles 8, 45 i 46 de la Llei 29/1998, de 13 de juliol, reguladora de la jurisdicció contenciosa administrativa. Alternativament, podrà interposar potestativament recurs de reposició davant de l'òrgan que va dictar l'acte, en el termini d'un mes comptat també des del dia següent a aquell en què tinga lloc la seua publicació (articles 123 i següents de la Llei 39/2015, d'1 d'octubre, del procediment administratiu comú de les administracions públiques), sense que l'elecció d'aquest recurs administratiu impedisca interposar posteriorment recurs contenciós administratiu contra l'acte que el resolga, i s'adverteix que tals recursos no suspenen l'execució de l'acte, i sense perjudici que es puga exercitar, si és el cas, qualsevol altre que estimen procedent.  
  
  
Benijófar, 2 de febrer de 2018.- L'alcalde: Luis Rodríguez Pérez.